Last saved by: Stašák Dávid

OKRESNÁ PROKURATÚRA SPIŠSKÁ NOVÁ VES 
Elektrárenská 1, 052 01 Spišská Nová Ves 1

Číslo: 1 Pv 315/15/8810-4	Spišská Nová Ves 16.11.2016 
EEČ: 2-68-1080-2016
U Z N E S E N I E
Trestná vec:	obv. XXXXX
Trestný čin:	prečin: krádež podľa § 212 odsek 2 písmeno a, písmeno f Trestného zákona
prečin: porušovanie domovej slobody podľa § 194 odsek 1 Trestného zákona
Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
ktorý je trestne stíhaný pre trestný čin:
-	prečin: krádež podľa § 212 odsek 2 písmeno a, písmeno f Trestného zákona
štádium: dokonaný trestný čin
forma trestnej súčinnosti: spolupáchateľ v skupinovej veci
-	prečin: porušovanie domovej slobody podľa § 194 odsek 1 Trestného zákona
štádium: dokonaný trestný čin
forma trestnej súčinnosti: spolupáchateľ v skupinovej veci
sa v skúšobnej dobe, určenej uznesením prokurátora Okresnej prokuratúry XXXXX zo dňa 14.8.2015, spisová značka 1 Pv 315/15/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 30. mája 2015 v čase okolo 22.00 h v obci RXXXXX okres XXXXX, po predchádzajúcej vzájomnej dohode s ml. XXXXX, nar. XXXXX, prišli k drevenému oploteniu rodinného XXXXX kde XXXXX rukami vytrhol tri kusy drevených lát a cez takto vzniknutý otvor obaja vnikli dvora rodinného domu, odkiaľ odcudzili 1 ks železného samonosného strešného nosníka – profilu trojuholníkového tvaru, čím uvedeným konaním spôsobili poškodenému XXXXX, nar. XXXXX, škodu vo výške 24,- € a XXXXX uvedeného konania sa dopustil napriek tomu, že dňa 11.08.2014 mu v blokovom konaní č. bloku 18036404 bola Obvodným oddelením Policajného zboru v Markušovciach udelená pokuta vo výške 30,- € za priestupok proti majetku podľa § 50 ods. 1 zákona č. 372/1990 Zb. o priestupkoch.
Uznesením prokurátora Okresnej prokuratúry XXXXX zo dňa 14.8.2015, spisová značka 1 Pv 315/15/8810, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
12 mesiacov
Odôvodnenie:
XXXXX prokuratúry XXXXX uznesením sp. zn.         1Pv 315/15/8810 zo dňa 14.08.2015 podľa § 216 ods. 1 písm. a), b), c) Trestného poriadku podmienečne zastavil trestné stíhanie vedené proti obvinenému XXXXX pre prečin krádeže podľa § 212 ods. 2 písm. a), písm. f) Trestného zákona v súbehu s prečinom porušovania domovej slobody podľa §194 ods. 1 Trestného zákona spáchaných formou spolupáchateľstva podľa § 20 Trestného zákona na tom skutkovom základe, že dňa 30. mája 2015 v čase okolo 22.00 h v obci Rudňany, okres XXXXX, po predchádzajúcej vzájomnej dohode s ml. XXXXX, nar. XXXXX, prišli k drevenému oploteniu rodinného domu č. 290, kde XXXXX rukami vytrhol tri kusy drevených lát a cez takto vzniknutý otvor obaja vnikli dvora rodinného domu, odkiaľ odcudzili 1 ks železného samonosného strešného nosníka – profilu trojuholníkového tvaru, čím uvedeným konaním spôsobili poškodenému XXXXX, nar. XXXXX, škodu vo výške 24,- € a XXXXX uvedeného konania sa dopustil napriek tomu, že dňa 11.08.2014 mu v blokovom konaní č. bloku 18036404 bola Obvodným oddelením Policajného zboru v Markušovciach udelená pokuta vo výške 30,- € za priestupok proti majetku podľa § 50 ods. 1 zákona č. 372/1990 Zb. o priestupkoch.

	Pri rozhodovaní o podmienečnom zastavení trestného stíhania bola obvinenému XXXXX podľa § 216 ods. 2 Trestného poriadku určená skúšobná doba v trvaní 12 (dvanásť) mesiacov. Uznesenie o podmienečnom zastavení trestného stíhania nadobudlo právoplatnosť dňa 21.05.2015, skúšobná doba takto uplynula dňa 21.08.2016. 
	
Po uplynutí skúšobnej doby boli k osobe obvineného zabezpečené správy z Okresného riaditeľstva Policajného zboru, Odboru kriminálnej polície v Spišskej Novej Vsi, Okresného úradu, Odboru všeobecnej vnútornej správy v Spišskej Novej Vsi. Podobne bol zabezpečený aktuálny odpis registra trestov. Zo zabezpečených správ a podkladov je zrejmé, že obvinený XXXXX po právoplatnosti uznesenia o podmienečnom zastavení trestného stíhania, nebol postihnutý za priestupok, trestne stíhaný a ani právoplatne odsúdený za žiadny iný trestný čin.  
	
	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Podľa § 217 ods. 2 Trestného poriadku, ak do dvoch rokov od uplynutia skúšobnej doby nebolo vydané rozhodnutie podľa odseku 1 bez zavinenia obvineného, má sa za to, že sa osvedčil.

	Podľa § 217 ods. 4 Trestného poriadku, právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e).

	U obvineného XXXXX boli splnené všetky podmienky podľa § 217 ods. 1 Trestného poriadku, preto som rozhodol tak, ako je uvedené vo výrokovej časti tohto uznesenia.
Poučenie:
Proti tomuto uzneseniu môžu obvinený a poškodený podať sťažnosť, ktorá má odkladný účinok (§ 217 odsek 3 Trestného poriadku). Sťažnosť sa podáva u orgánu, proti ktorého uzneseniu smeruje, a  to do troch dní od oznámenia uznesenia (§ 187 odsek 1 Trestného poriadku). 

JUDr. Dávid Stašák
prokurátor